Diari Oficial de la Generalitat Valenciana


Sumari del DOGV 6956, del 01-02-2013 (2013/968)

RESOLUCIÓ de 28 de gener de 2013, de la directora general del Secretariat del Consell i Relacions amb Les Corts, per la qual es disposa la publicació del conveni entre la Generalitat i l'Ajuntament de l'Eliana, per a la nova autorització del centre docent públic de formació de persones adultes de titularitat municipal denominat Municipal de FPA de l'Eliana, de l'esmentada localitat, per trasllat de les seues instal∙lacions i canvi de cicle per al qual va ser autoritzat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/968


Data del document
:   28-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * centre d'ensenyament

RESOLUCIÓ de 28 de gener de 2013, de la directora general del Secretariat del Consell i Relacions amb Les Corts, per la qual es disposa la publicació del conveni entre la Generalitat i l'Ajuntament de l'Eliana, per a la nova autorització del centre docent públic de formació de persones adultes de titularitat municipal denominat Municipal de FPA de l'Eliana, de l'esmentada localitat, per trasllat de les seues instal∙lacions i canvi de cicle per al qual va ser autoritzat. [2013/968]  
La Generalitat i l'Ajuntament de l'Eliana han subscrit, després de la tramitació prèvia reglamentària, el 5 de desembre de 2012, el conveni per a la nova autorització del centre docent públic de formació de persones adultes de titularitat municipal denominat Municipal de FPA de l'Eliana, de l'esmentada localitat, per trasllat de les seues instal·lacions i canvi de cicle per al qual va ser autoritzat.  
En compliment del que establix la clàusula novena del conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0069/2013, i que figura com a annex d'esta resolució.  
  
  
Valencia, 28 de gener de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Conveni entre la Generalitat (Conselleria d'Educació, Formació i Ocupació) i l'Ajuntament de l'Eliana per a la nova autorització del centre docent públic de formació de persones adultes de titularitat municipal denominat municipal d'FPA de l'Eliana, de l'esmentada localitat, per trasllat de les seues instal·lacions i canvi de cicle per al qual va ser autoritzat.  
  
València, 5 de desembre de 2012  
  
Reunits  
D'una part, María José Catalá Verdet, consellera d'Educació, Formació i Ocupació, en nom i representació de la Generalitat, en virtut de l'acord adoptat pel Consell el dia 7 de setembre de 2012.  
  
D'una altra part, Josep Maria Àngel Batalla, alcalde-president de l'Ajuntament de l'Eliana, facultat per a este acte per l'acord del Ple de l'esmentat ajuntament del dia 30 de juliol de 2012.  
  
Manifesten  
1. L'Ajuntament de l'Eliana va acordar sol·licitar la nova autorització per ampliació d'unitats i canvi de cicle per al qual va ser autoritzat, del centre docent públic de formació bàsica de persones adultes denominat Municipal d'FPA de l'Eliana, de la seua titularitat a l'Eliana dins del marc educatiu vigent que establixen la Llei 2/2006, de 3 de maig, d'Educació (LOE) (BOE 106, 04.05.2006); la Llei 1/1995, de 20 de gener, de la Generalitat Valenciana, de Formació de les Persones Adultes (DOGV 2439, 31.01.1995); el Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de Formació de les Persones Adultes, i s'establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària en la Comunitat Valenciana (DOGV 3638, 02.12.1999); el Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de formació de persones adultes que impartisquen ensenyances bàsiques (DOGV 4607, 14.10.2003); el Decret 256/2004, de 12 de novembre, del Consell de la Generalitat, pel qual es modifica el Decret 207/2003, de 10 d'octubre (DOGV 4884, 16.11.2004), i el Decret 23/2006, de 17 de febrer, pel qual es modifica el Decret 207/2003, de 10 d'octubre (DOGV 5203, 21.02.2006).  
2. La disposició addicional segona, punt 2, de la Llei Orgànica 8/1985, de 3 de juliol (BOE 159, 04.07.1985), reguladora del Dret a l'Educació, establix que la creació de centres docents públics, els titulars dels quals siguen les corporacions locals, es realitzarà per conveni entre l'Administració educativa competent i les corporacions.  
3. Tal com establix l'article 11 de la Llei 1/1995, de 20 de gener, ja mencionada: «Els programes per a la formació de les persones adultes previstos en l'article 5 d'esta llei es podran impartir en les modalitats d'ensenyança presencial i a distància en centres públics o privats que estiguen autoritzats.»  
4. Tal com establix l'article 70 de la Llei 2/2006, de 3 de maig (LOE), ja mencionada: «quan l'educació de les persones adultes conduïsca a l'obtenció d'un dels títols establits en la present llei, serà impartida en centres docents ordinaris o específics, degudament autoritzats per l'Administració educativa competent.»  
5. El Servici de Projectes i Construccions Educatives ha emés un informe de data 13 de setembre de 2011 a la proposta d'instal·lacions i ús educatiu, ja que s'ajusta al que disposa la normativa aplicable als requisits mínims que han de complir estos centres, és a dir, el Decret 207/2003, de 10 d'octubre, mencionat en el punt 1.  
6. El 15 de setembre de 2011, la Direcció General d'Ordenació i Centres Docents va emetre un informe favorable a la proposta d'instal·lacions i ús educatiu dels espais reflectits en els plànols presentats per a la nova autorització del mencionat centre.  
7. La Inspecció Educativa i la Unitat Tècnica de la Direcció Territorial d'Educació, Formació i Treball han emés uns informes favorables en el seu respectiu àmbit competencial.   
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana en matèria d'educació, i la Llei 7/1985, de 2 d'abril, reguladora de les Bases de Règim Local, la Conselleria d'Educació, Formació i Ocupació i l'Ajuntament de l'Eliana acorden subscriure el present conveni atenent les següents  
  
  
Clàusules  
  
Primera  
L'objecte del present conveni és la nova autorització per trasllat de les seues instal·lacions i canvi de cicle per al qual va ser autoritzat del centre docent públic de formació de persones adultes denominat Municipal d'FPA de l'Eliana, de titularitat íntegrament municipal, de conformitat amb la disposició addicional segona, punt 2, de la Llei Orgànica 8/1985, 3 de juliol, reguladora del Dret a l'Educació (LODE) (BOE 159, 04.07.1985), amb les característiques, ensenyances i configuració que s'indiquen:  
Denominació genèrica: centre docent públic de formació bàsica de persones adultes (cicles I i II).  
Denominació específica: Municipal d'FPA de l'Eliana.  
Domicili: c/ del Jutge Miguel Comes, 1.  
Nou Domicili: av. Parc, s/n.  
Localitat: l'Eliana.  
Província: València.  
Codi: 32125069.  
Titular: Ajuntament de l'Eliana.  
Ensenyances autoritzades: els programes del cicle I i primer nivell del cicle II de la formació bàsica de persones adultes i els programes formatius continguts en l'annex III del Decret 220/1999, de 23 de novembre, del Govern Valencià (DOGV 3638, 02.12.1999).  
Ensenyances que s'autoritzen: els programes del segon nivell del cicle ii de la formació bàsica de persones adultes  
Configuració resultant d'ensenyances autoritzades: els programes del cicle I i cicle II de la formació bàsica de persones adultes i els programes formatius continguts en l'annex III del Decret 220/1999, de 23 de novembre.  
Capacitat: 4 unitats de formació bàsica de formació de persones adultes amb un màxim de 92 places escolars en presència simultània.  
  
  
Segona  
Correspon al titular del centre objecte del present conveni la dotació pressupostària necessària per als gastos derivats del personal docent i no docent, així com del funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria d'Educació, Formació i Ocupació per a la concessió de subvencions o ajudes econòmiques als centres de formació de persones adultes.  
  
Tercera  
El centre objecte del present conveni se sotmetrà a l'autoritat de la Conselleria d'Educació, Formació i Ocupació i de la Inspecció Educativa en els termes que preveu el títol VII de la Llei Orgànica 2/2006, de 3 de maig (LOE), que regula la inspecció del sistema educatiu i la resta de la normativa de desplegament que es puga dictar sobre esta matèria.  
  
  
Quarta  
El titular del centre es compromet a:  
a) Complir el que establix sobre òrgans de govern dels centres públics el capítol III del títol V de la Llei Orgànica 2/2006, de 3 de maig, d'Educació.  
b) Complir la normativa aplicable que establix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Formació i Ocupació, així com presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Formació i Ocupació els canvis de professorat que es puguen produir i adjuntar a esta notificació els documents que justifiquen la possessió de la titulació exigida del nou professorat.  
d) La custòdia d'expedients d'alumnes i tots els documents de caràcter acadèmic i administratiu que es generen.  
  
Quinta  
El present conveni produïx efectes el mateix dia que es firma. No obstant això, l'autorització d'obertura i funcionament del centre produirà efectes des de l'inici del curs acadèmic 2011/2012.  
  
Sexta  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial Decret 332/1992, de 3 d'abril, seran notificades a l'Administració educativa, la qual instruirà l'expedient corresponent, que es tramitarà, si no hi ha normativa específica per als centres docents públics, d'acord amb el procediment regulat en el títol IV del mencionat Reial Decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
En els supòsits arreplegats en l'article 13.2 abans mencionat, s'instruirà un expedient que donarà lloc a una nova autorització, per a la qual cosa s'haurà de subscriure el conveni oportú entre les parts.  
  
Sèptima  
El present conveni tindrà una duració indefinida i es podrà extingir, no obstant això, per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Esta extinció produirà efectes a partir del final del curs escolar en què es produïsca la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del centre.  
  
Octava  
L'aplicació i execució d'este conveni, incloent-hi a este efecte tots els actes jurídics que puguen dictar-se per a desplegar-lo o executar-lo, no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas haurà de ser atesa amb els mitjans personals i materials de l'Ajuntament de l'Eliana.  
  
Novena  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat, i serà publicat en el Diari Oficial de la Comunitat Valenciana.  
  
  
En prova de conformitat i perquè quede constància, firmen les dos parts el present conveni en el lloc i la data consignats anteriorment.  
  
  
La consellera d'Educació, Formació i Ocupació: María José Catalá Verdet.  
  
L'Alcalde-president de l'Ajuntament de l'Eliana: Josep Maria Àngel Batalla.